বিশ্বভারতীর নতুন উপাচার্য প্রবীর কুমার ঘোষ

বীরভূম: প্রায় দেড় বছর পর স্থায়ী উপাচার্য পেল বিশ্বভারতী (Visva-Bharati University)। বিশ্বভারতীর নতুন উপাচার্যের দায়িত্ব পেলেন প্রবীর কুমার ঘোষ (Visva Bharati New VC DR Prabir Kumar Ghosh)। ইতিমধ্যেই কেন্দ্রীয় শিক্ষা মন্ত্রক দফতর থেকে বিশ্বভারতী কে ইমেইল মারফত জানানো হয়েছে। ৫ বছর তিনি এই পদে আসীন থাকবেন। বিদ্যুৎ চক্রবর্তীর অবসরের প্রায় ১৫ মাস পরে স্থায়ী উপাচার্যের নিয়োগ হল বিশ্বভারতীতে।

আরও পড়ুন: রাম নবমী নিয়ে বিজেপি কর্মীদের বিশেষ বার্তা শুভেন্দুর

অধ্যাপক প্রবীর কুমার ঘোষ বিশ্বভারতীর প্রাক্তন ছাত্র। ছত্রিশগড়ের রায়পুর ICAR-NIBSM প্রাক্তন Director এবং উপাচার্য পদে ছিলেন। ২০২৩ সালের নভেম্বর মাসে উপাচার্যের মেয়াদ শেষ হয় অধ্যাপক বিদ্যুৎ চক্রবর্তী। তারপর থেকে এক বছরেরও বেশি বিশ্বভারতীর স্থায়ী উপাচার্য পথ ফাঁকা ছিল। বিদ্যুৎ চক্রবর্তীর কার্যকালের মেয়াদ শেষ হওয়ার পর বিশ্বভারতীর নিজস্ব সংবিধানের ৩(৬) ধারা অনুযায়ী ভারপ্রাপ্ত উপাচার্য পদের দায়িত্ব সামলেছিলেন কলাভবনের অধ্যক্ষ সঞ্জয় কুমার মল্লিক। তাঁর কার্যকালের মেয়াদ শেষ হয়ে যাওয়ার পর পল্লী সংগঠন বিভাগের অধ্যক্ষ অরবিন্দ মণ্ডল ভারপ্রাপ্ত উপাচার্য পদের দায়িত্ব নেন। তাঁর কার্যকালের মেয়াদ শেষ হওয়ার পর ভারপ্রাপ্ত অধ্যক্ষের দায়িত্ব গিয়েছিল অধ্যাপক বিনয় কুমার সোরেনের কাছে। প্রায় দেড় বছর পর স্থায়ী উপাচার্য পেল এই বিশ্ববিদ্যালয়। মঙ্গলবার বিজ্ঞপ্তি দিয়ে জানানো হয়েছে, বিশ্ববিদ্যালয়ের সংবিধানের ৩(৬) ধারা অনুযায়ী কেন্দ্রীয় সরকার স্থায়ী উপাচার্য নিয়োগ করল। বিশ্বভারতীর স্থায়ী উপাচার্য পদে ড. প্রবীর কুমার ঘোষকে দায়িত্ব দেওয়া হল।

অন্য খবর দেখুন